Tarybos direktyva
1971 m. kovo 22 d.
iš dalies keičianti 1968 m. balandžio 9 d. Direktyvą dėl prekybos vynmedžių dauginimo medžiaga
(71/140/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę,
pasitarusi su Ekonomikos ir socialinių reikalų komitetu,
kadangi būtina iš dalies pakeisti tam tikras 1968 m. balandžio 9 d. Tarybos direktyvos [1] dėl prekybos vynmedžių dauginimo medžiaga nuostatas;
kadangi 1970 m. liepos 13 d. Tarybos reglamente (EEB) Nr. 1388/70 [2] dėl vynmedžių veislių klasifikavimo bendrųjų taisyklių pateikiamos vynmedžių veislių auginimo tam tikruose regionuose nuostatos;
kadangi valstybėje narėje be apribojimų turėtų būti leidžiama prekiauti tik tų veislių dauginamąja medžiaga, kurią joje leidžiama auginti;
kadangi dėl šios priežasties jau nebereikia sudarinėti bendrojo veislių katalogo nurodant jame visas veisles, kurių dauginamąja medžiaga galima laisvai prekiauti Bendrijoje;
kadangi vis dar būtina, kad kiekviena valstybė narė vis dėlto sudarytų jos teritorijoje sertifikavimui priimamų veislių ir standartinės medžiagos patikrinimo katalogą;
kadangi šių katalogų sudarymo taisyklės turėtų būti vienodos, kad priimamos veislės būtų individualios, patvarios ir pakankamai vienarūšės;
kadangi, norint atlikti veislės tinkamumo patikrinimus, turi būti nustatyta daug kriterijų ir minimalus reikalavimų skaičius;
kadangi dar reikėtų priimti nuostatą, užtikrinančią, kad minėti patikrinimai, kiek tai įmanoma, bus atliekami tuo pačiu metu kaip ir auginimo tinkamumo tikslams atsižvelgiant į klasifikaciją taikomi vertinimo testai;
kadangi tuo atveju, kai vynmedžių dauginimo medžiaga nėra įprastai dauginama arba parduodama valstybės narės teritorijoje, reikėtų numatyti galimybę atleisti šią valstybę narę nuo įpareigojimo taikyti šią direktyvą;
kadangi iš esmės technines priedų pataisas turėtų palengvinti skubios tvarkos taikymas;
kadangi reikėtų pataisyti vieną iš techninių šios direktyvos I priedo nuostatų,
PRIĖMĖ ŠIĄ DIREKTYVĄ:
1 straipsnis
Šiuo dokumentu 1968 m. balandžio 9 d. Tarybos direktyva dėl prekybos vynmedžių dauginimo medžiaga iš dalies keičiama taip.
2 straipsnis
"2. Valstybės narės, įsigaliojus įstatymams ir kitiems teisės aktams, būtiniems, kad būtų įgyvendinta ši direktyva, gali, kaip pereinamojo laikotarpio priemonę priimti nuostatą, kad dauginamoji medžiaga, panaudota poskiepių arba auginių daigynams sukurti, būtų prilyginta dauginamajai medžiagai, sertifikuotai arba patikrintai remiantis šios direktyvos nuostatomis, jei prieš minėtą panaudojimą jos garantijos buvo tokios pat kaip ir pagal šios direktyvos nuostatas sertifikuotos ar patikrintos dauginamosios medžiagos."
3 straipsnis
"Kiekviena valstybė narė sudaro jos teritorijoje oficialiai sertifikavimui priimamų vynmedžių veislių ir standartinės medžiagos patikrinimo katalogą. Juo gali naudotis kiekvienas. Kataloge nurodomos pagrindinės morfologinės ir fiziologinės skiriamosios veislių savybės. Kalbant apie veisles, priimtas iki 1971 m. gruodžio 31 d., gali būti daroma nuoroda į oficialiuose ampelografiniuose leidiniuose pateiktą aprašą."
4 straipsnis
"5a straipsnis
Valstybės narės užtikrina, kad nebus priimta nė viena veislė, jei ji neindividuali, nepatvari ir nepakankamai vienarūšė.
5b straipsnis
1. Veislė laikoma individualia, jei, ją priimant, nuo kitų toje valstybėje narėje priimtų arba priėmimui pateiktų veislių ji labai skiriasi viena arba daugiau morfologinių ar fiziologinių savybių.
2. Veislė laikoma patvaria, jei po sėkmingo dauginimo jos pagrindinės savybės išlieka panašios į aprašytąsias.
3. Veislė laikoma pakankamai vienarūše, jei, išskyrus keletą nukrypimų nuo normos, augalai, kurie jai priskiriami, iš esmės turi jos paskirtį atitinkančias panašias savybes.
5c straipsnis
Valstybės narės užtikrina, kad iš kitų valstybių narių atvežamoms veislėms būtų taikomi tie patys reikalavimai kaip ir vietinėms, ypač dėl priėmimo procedūros.
5d straipsnis
1. Valstybės narės nustato, kad veislių priėmimas būtų pagrįstas oficialių patikrinimų rezultatais, ypač auginimo bandymais, apimančiais pakankamą veislės savybių skaičių, kurių reikia veislei apibūdinti. Savybių nustatymo būdas turi būti tikslus ir patikimas.
2. 17 straipsnyje nustatyta tvarka, atsižvelgiant į dabartines mokslo ir technikos žinias, nustatoma:
a) minimalus savybių skaičius, kurios turi būti tiriamos;
b) minimalūs tyrimų reikalavimai.
3. Jei yra žinoma, kad duotos veislės dauginimo medžiaga yra parduodama kitoje šalyje skirtingu pavadinimu, tas pavadinimas turi taip pat būti nurodytas kataloge.
5e straipsnis
1. Priimtos veislės yra oficialiai tikrinamos reguliariais intervalais. Jeigu bet kokia iš sąlygų priėmimui, sertifikavimui ar patikrinimui nebėra tenkinama, priėmimas yra atšaukiamas ir veislė ištrinama iš katalogo.
2. Veislių katalogas ir bet kokie jame padaryti pakeitimai išsiunčiami kitoms valstybėms narėms ir Komisijai."
5 straipsnis
Šiuo dokumentu panaikinamas 6 straipsnis.
6 straipsnis
"2. Jei Komisija nesiėmė jokių 3 straipsnio 4 dalies b punkte reglamentuojamų priemonių ir jei tokių galiojančių priemonių nėra, valstybė narė gali nustatyti, kad po nurodytų datų į rinką nebūtų galima pateikti tam tikrų vynmedžių veislių dauginamosios medžiagos, nebent ta medžiaga būtų oficialiai sertifikuota kaip "elitinė medžiaga" arba „sertifikuota medžiaga."
7 straipsnis
"12a straipsnis
Valstybės narės užtikrina, kad vynmedžių veislių, patvirtintų auginimui jų teritorijoje arba teritorijos dalyje pagal Reglamentą (EEB) Nr. 1388/70, dauginamajai medžiagai, jų teritorijoje nebūtų taikomi pardavimo apribojimai susiję su veisle."
8 straipsnis
"17a straipsnis
Taryba, remdamasi Komisijos pasiūlymu ir atsižvelgdama į dabartines mokslo bei technikos žinias, priima bet kokius padarytus priedų pakeitimus."
9 straipsnis
"18a straipsnis
Valstybės narės prašymu, svarstomu taip, kaip nurodyta 17 straipsnyje, ta valstybė gali būti visiškai arba iš dalies atleista nuo pareigos taikyti direktyvos nuostatas, jei jos teritorijoje nėra įprastai dauginama arba realizuojama vynmedžių dauginamoji medžiaga.
18b straipsnis
Ši direktyva neprieštarauja 1968 m. vasario 27 d. Tarybos reglamentui (EEB) Nr. 234/68 [3] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo."
10 straipsnis
"5. Elitinės medžiagos gamybai skirtose kultūrose turi būti sunaikintos kenksmingų virusų sukeltos ligos, ypač vynuogių lapų vėduokliškumas ir lapų susisukimas. Kitų rūšių dauginamajai medžiagai gaminti skirtose kultūrose neturi būti kenksmingų virusų sukeltų ligų požymių."
11 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 1972 m. liepos 1 d., įgyvendina šią direktyvą. Apie tai jos nedelsdamos praneša Komisijai.
12 straipsnis
Ši direktyva skirta valstybėms narėms.
Priimta Briuselyje, 1971 m. kovo 22 d.